Държавен вестник, бр. 61, 2015 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  61
в търговския регистър. Всеки кредитор от 
списъка има право в 14-дневен срок от обявя­
ването на списъка на оспорените вземания да 
получи копие от подаденото срещу неговото 
вземане възражение и от доказателствата 
към него. Копията се получават на адреса 
на управление и в поделенията на банката 
в несъстоятелност в страната.
(3) В 7-дневен срок от изтичане на сро­
ка за получаване на копия по ал. 2 всеки 
кредитор с оспорено вземане има право да 
представи на синдика писмено становище по 
възражението и да приложи доказателства.
(4) Синдикът разглежда постъпилите въз­
ражения и становищата по тях и се произнася с 
окончателно решение относно изключването 
или включването на вземането в списъка на 
приетите от него вземания в 40-дневен срок 
от изтичането на срока по ал. 3.
(5) Синдикът обявява в търговския ре­
гистър съобщение, че решението е изготве­
но и може да бъде получено на адреса на 
управление и в поделенията на банката в 
несъстоятелност в страната в 7-дневен срок 
от датата на обявяване на съобщението.
(6) В 7-дневен срок от изтичане на срока 
по ал. 5 всяко лице, направило възражение 
по реда на ал. 1, може да оспори пред съда 
по несъстоятелността решението на синдика 
по ал. 4 единствено за вземането, по което е 
възразило. Възражението до съда се подава 
чрез синдика.
(7) В 14-дневен срок след изтичането на 
срока по ал. 6 синдикът е длъжен да състави:
1. списък на приетите вземания, по които 
не са направени възражения;
2. списък на неприетите вземания, за 
които е подадено възражение пред съда при 
спазване изискванията на ал. 6;
3. списък на приетите вземания, които 
са оспорени пред съда чрез възражение при 
спазване изискванията на ал. 6.“
3. Създават се ал. 8 и 9:
„(8) В списъците по ал. 2 и 7 вземанията 
се подреждат по ред на удовлетворяване съ­
гласно чл. 94, ал. 1, а в рамките на реда – по 
азбучен ред.
(9) Към списъците по ал. 7, т. 2 и 3 се при­
лагат направените възражения, представените 
доказателства към тях и доказателства относ­
но изпълнението на изискванията по ал. 6.“
§ 9. В чл. 67, ал. 1 думите „ал. 5“ се за­
менят с „ал. 7“, а думите „ал. 7“ се заменят 
с „ал. 9“.
§ 10. В чл. 68 думите „ал. 4“ се заменят 
с „ал. 6“.
§ 11. В чл. 71 се създава ал. 3:
„(3) Допълненият списък се обявява в 
търговския регистър.“
§ 12. В чл. 96 думите „ал. 5“ се заменят 
с „ал. 7“.
§ 13. В чл. 97 думите „поставя в про­
дължение на 14 дни на определено за целта 
видно и общодостъпно място в сградата по 
адреса на управление на банката“ се заменят 
с „обявява в търговския регистър“.
§ 14. В чл. 98 думите „в срока по чл. 97“ 
се заменят с „в 14-дневен срок от датата на 
обявяването в търговския регистър“.
§ 15. В чл. 104, ал. 2 думите „поставят 
в продължение на 14 дни на определено за 
целта видно и общодостъпно място в сгра­
дата по адреса на управление на банката“ се 
заменят с „обявяват в търговския регистър“.
Преходни и заключителни разпоредби
§ 16. Разпоредбите на този закон се прила­
гат и за производствата по несъстоятелност, 
открити до влизането в сила на този закон.
§ 17. В Закона за независимия финансов 
одит (обн., ДВ, бр. 101 от 2001 г.; изм., бр. 91 
от 2002 г., бр. 96 от 2004 г., бр. 77 и 105 от 
2005 г., бр. 30, 33, 62 и 105 от 2006 г., бр. 67 
от 2008 г., бр. 95 от 2009 г., бр. 54 от 2010 г., 
бр. 99 от 2011 г., бр. 38, 60 и 102 от 2012 г. и 
бр. 15 от 2013 г.) се правят следните изме­
нения и допълнения:
1. В чл. 35е, ал. 3 думите „четири гласа 
и тайно гласуване“ се заменят с „три гласа 
и явно гласуване“ и се създава изречение 
второ: „Начинът на гласуване и мотивите на 
всеки гласувал се отразяват в протокол от 
заседанието на комисията и се публикуват 
на интернет страницата на комисията.“
2. В чл. 40а: 
а) в ал. 1 думите „регистрирани одиторски 
предприятия“ и „регистрирани предприятия“ 
се заменят със „специализирани одиторски 
предприятия“;
б) алинея 2 се изменя така:
„(2) Системата за контрол на качеството 
се изгражда и функционира по правила, 
процедури и планове, съвместно разрабо­
тени от Комисията за публичен надзор над 
регистрираните одитори и от управителния 
съвет на Института на дипломираните екс­
перт-счетоводители. Правилата, процедурите 
и плановете се приемат от управителния 
съвет на Института на дипломираните 
експерт-счетоводители и се утвърждават 
от Комисията за публичен надзор над реги­
стрираните одитори.“;
в) създава се нова ал. 3:
„(3) Разработването на нови правила, 
процедури и планове за контрол на качест­
вото или тяхното изменение се извършва по 
инициатива на Института на дипломираните 
експерт-счетоводители или на Комисията 
за публичен надзор над регистрираните 
одитори.“;
г) досегашната ал. 3 става ал. 4;
д) досегашната ал. 4 става ал. 5 и в нея 
думата „трудови“ се заменя със „служебни“; 
е) досегашната ал. 5 става ал. 6 и се из­
меня така: